**Cocorii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cocorii

Toamna, când picură norii

Şi pretutindeni toate-s nude,

Pe cer în şiruri, trec cocorii

Porniţi de cum se ivesc zorii

Şi-un cântec jalnic se aude.

E-un cântec trist de bejenie

Ce-l cântă mereu an de an,

Şi-auzi povestea-n pribegie

Ce şi-o exprimă-n nostalgie

A vieţtii... spre un alt liman.

Peregrinând în cârduri mari

Zburând în unghi cutezător,

Se-aşează-n faţă cei mai tari

La număr fiind deplini impari

Şi rup văzduhu-n pieptul lor.

În drumul lung, de obosesc,

Din frunte ei cedează zborul,

Şi rând pe rând se odihnesc

De pacea dulce şi-amintesc

Iar cântecul, le spune dorul.

Lăsând în urmă plaiuri dragi

Şi crânguri şi câmpii bogate,

Şi lunci înmiresmate-n fragi

Spre ele-aruncă priviri vagi

Prin glasuri triste-ndurerate.

Ştiind că-n final vor ajunge

Pe plaiuri calde, primitoare,

Unul în altul, se tot strânge

Voinţa lor nimic n-o frânge

Mai înde-aproape... fiecare.

Continuând nainte drumul,

Prin ordine toti şi-armonie,

Au zborul egali pân-la unul

Şi sunt o pildă, cum niciunul

În faţă stând, nu vor să fie.

Prin graiul lor necunoscut

Ei se-nţeleg, şi-i o minune

'N-al lor insinct ce-i neştiut

Cum ori şi care, îi priceput,

Prin disciplină, se supune.

Ca la un sunet de pe strune

Se strâng cu toţii-n repliere,

Iar cântecul, pare că spune

Că au trecut peste genune,

Că prin unire, prind putere.

Astfel, ei au putut să reziste

Zburând prin lungi călătorii,

Mânaţi de doruri fanteziste

Peregrinând... ca să existe,

Supuşi la multe intemperii.

La gândul de a se-ntoarce

La pajişti dragi ce au lăsat

Să le găsească-n bună pace

Răzbate dorul... de-a face

Atâta drum în lung şi-n lat.

Prin viaţa lor tot peregrină,

Plecând şi revenind mereu

Mărturisesc calea deplină

Şi spun că-n ordinea divină

Instinct au dela Dumnezeu!

Flavius Laurian Duverna

12 octombrie 2006